In economia, el valore l'é el conceto che mixura la cuantità de schei spendìbiłi o otegnìbiłi par on ben o on servisio. El critero sojetivo par definir el valore de on ben, xe riferio al marcà de scanbio, osia, chela cuantità de schei che serve par far incroxar domanda e oferta perfesionando el scanbio. El valore no l'é scuaxi mai coinsidente col preso, dato che el raprexenta solo che la cuantificasion de l'oferta fata dal vendidore pena scumisià, ma el valore l'é fiolo de la conpoxision de la curva de la domanda co chela de l'oferta. Sta conpoxision l'é del tuto teorega e no podaria gnanca avegnere inte i fati on scanbio.